. Israel na Banggal 


Dob ai ihatahon Jahowa ma hubani si 
Abram, “Bungkas ma ho hun tanohmin, 
humbani sindohormu pakon hun rumah ni 
bapamu hu tanoh sipatuduhonon-Ku 
bam. , anjaha pabanggal Ham ma goran- 
Mu; anjaha gabe pasu-pasu ma ho: Jadi 
pasu-pasuon-Ku ma na mamasu-masu ho, 
anjaha papaan-Ku ma na mamapai ho, 
anjaha dapotan pasu-pasu ma marhitei ho 
sagala bangsa na i tanoh on. Musa 12:1-3 


Martuah ma bangsa na Jahowa Naibatani, 
sonai homa bangsa na pinilih-Ni bahen 
parbagianan-Ni. Psalmen 33:12 


KE 


Bani ari ai ibahen Jahowa ma padan hubani si Abram, nini ma, “Hubani ginomparmu do 
berehonon-Ku tanoh on, singgan ni Bah Masir das hu Bah Eprat na bolon ai. Halak Het, 
Peresi, Refaim, Amori, Kanaan pakon halak Girgasi pakon halak Jebusi. 1 Musa 15:18-21 


Anjaha berehonon-Ku do bam pakon hubani ginomparmu i pudimu tanoh 
panginsolatanmin, ai ma ganup tanoh Kanaan bahen parbagiananmu sadokah ni 
dokahni: anjaha Ahu do gabe Naibata bani sidea. Musa 17:8 


Dob ai marsahap ma Naibata dompak si Musa, nini ma hu bani, “Ahu do Jahowa.”Anjaha 
hupataridahkon do Ahu bani si Abraham, si Isak pakon si Jakob marhitei goran ni Naibata 
Sigomgom haganup, tapi goran-Ku Jahowa seng hutanda sidea. Domma Hupajongjong 
padan-Ku pakon sidea, laho mamberehon bani sidea tanoh Kanaan, tanoh panginsolatan 
ni sidea. 2 Musa 6:2-4 


Ahu do Jahowa, Naibatanima, na dob mambobahon hanima luar hun tanoh Masir, laho 
mamberehon bennima tanoh Kanaan, ase Ahu gabe Naibatanima. 3 Musa 25:38 


Bingkat ma hanima, bingkat ma hanima hu Dolog Amori, hu ganup ianan na dohor hujai, 
i pamah, i buntu-buntu, i habungan, i dangsina pakon i topi ni laut, ase tanoh ni halak 
Kanaan das hu Libanon das hu Bah Eprat na bolon ai. Tonggor ma, domma Hubere tanoh 
in i lobeinima, masuki ma hanima anjaha tean hanima ma tanoh, na dob binulawankon 
ni Jahowa hubani ompungnima, si Abraham, si Isak pakon si Jakob, siberehonon-Ni 
hubani sidea pakon hubani ginompar ni sidea i pudi ni sidea. 5 Musa 1:7-8 


Ai anggo ihorjahon nasiam ganup titah on, sagala na hutonahkon in bani nasiam, anjaha 
ihorjahon nasiam do ai, anggo ihaholongi nasiam Jahowa Naibata nasiam, anjaha 
marparlahou nasiam bani ganup dalan-Ni, anjaha marsijoloman nasiam hu Bani; Jadi 
usiron ni Jahowa ma ganup bangsa sipajuh begu-begu ai hun lobei nasiam, gabe teanon 
nasiam ma bangsa-bangsa na banggalan anjaha gogohan humbani nasiam. Sagala tanoh 
na dob nidogeian ni tapak-tapak ni naheinima, maningon bennima do simadasi, singgan 
ni halimisan ampa Libanon, olat ni bah Eprat das hu laut hampit hapoltakan, ai ma 
parbalogannima. Sahalak pe lang anjai tahan jongjong | lobei nasiam, ai bereon ni 
Jahowa Naibata nasiam do biar pakon biar mangidah nasiam bani ganup tanoh na sihol 
dogeion nasiam, songon na dob pinarbagah-Ni hinan bani nasiam. 5 Musa 11:22-25 


O on ma ho hu Dolog Abarim, hu Dolog Nebo, na i tanoh Moab, tontang ni Jeriko; 
anjaha tonggor ma tanoh Kanaan, na sihol berehonon-Ku hubani halak Israel bahen 
parbagiananni: 5 Musa 32:49 


Dob matei si Musa, Juakjuak ni Jahowa, marsahap ma Jahowa hubani si Josua, anak 
ni si Nun, juakjuak ni si Musa, “Domma matei si Musa Juakjuak-Ku: on pe bingkat ma 
hanima, dipari hanima ma Jordan on, ho pakon ganup bangsa on, hu tanoh, na sihol 
bereon-Ku bani sidea, hubani halak Israel. Ganup ianan na nidogeian ni tapak-tapak 
ni naheinima, domma Hubere bennima, songon na dob Huhatahon hubani si Musa. 
Singgan ni halimisan das hu Libanon das hu bah banggal ai, ai ma Bah Eprat, 
haganup tanoh ni halak Het das hu laut bolag ai hampit hasundutan, ai ma 
parbalogannima. Sahalak pe lang anjai tahan jongjong i lobeimu sadokah ho 
manggoluh, songon na hinasomanan-Ku si Musa, sonai do hasoman-Ku ho. Tenger 
ma uhurmu anjaha totap ma uhurmu, ai maningon ho do marbagi tanoh on bani 
bangsa on bahen parbagianan ni sidea, na dob Hubulawankon hubani ompung ni 
sidea, paboa bereon-Ni ai bani sidea. Josua 1:1-6 


Anjaha on do tanoh, na Jinalo ni halak Israel i tanoh Kanaan, na binagihon ni Malim 
Eleasar pakon si Josua, anak ni si Nun, pakon kopala ni halak Israel mar sasaompung 
bahen parbagiananni. Josua 14:1 


Italuhon si Daud do homa si Hadadezer, anak ni si Rehob, raja hun Soba, sanggah na 
laho ia paulihon parbaloganni i topi ni Bah Eufrat. 2 Samuel 8:3 


Pasal padan na binahen-Ni hubani si Abraham ampa bija-Ni hubani si Isak: Anjaha 
ipajongjong do in bani si Jakob gabe titah, anjaha bani Israel gabe padan sisadokah ni 
dokahni, nini do, “Bamu do berehonon-Ku tanoh Kanaan bahen parbagianannima: 
Sanggah otik ope nasiam, otik anjaha panginsolat ijai. 1 Kronika 16:16-19 


Italuhon si Daud do homa si Hadadezer, raja hun Soba das hu Hamat, sanggah na 
laho ia pajonamkon harajaonni i topi ni bah Eufrat. 1 Kronika 18:3 


Padan na binahen-Ni ai hubani si Abraham ampa bija-Ni hubani si Isak; Ipajongjong do in 
bani si Jakob gabe titah, anjaha bani Israel gabe padan sisadokah ni dokahni, nini do, “Bamu 
do berehonon-Ku tanoh Kanaan, parbagianannima.” tongon, otik tumang do, anjaha 
panginsolat do ijai. Psalmen 105:9-12 


Na manaluhon bangsa-bangsa na banggal, anjaha na mamunuh raja-raja na gogoh; Si Sihon, 
raja ni halak Amori, pakon si Og, raja ni Basan, ampa ganup harajaon na i Kanaan, anjaha 
ibere do tanoh ni sidea bahen parbagianan, parbagianan ni halak Israel, bangsa-Ni ai. Ronsi 
sadokah ni dokahni do goran-Mu, Ham Jahowa, anjaha pardingatan Bamu, ale Jahowa, 
marsundut-sundut. Psalmen 135:10-13 


Pasapuluhlima-tahunkon marianan si Abram i tanoh Kanaan, ai ma papitupuluh-tahunkon 
manggoluh si Abram, ijai ma ipatalar Jahowa diri-Ni hubani si Abram, nini ma hu bani, “Ahu 
do Jahowa, na mambobahon ho luar hun Ur-Kasdim laho mambere tanoh on bam bahen 
parbagiananmu. On pe marparlahou ma ho i lobei-Hu, gokan dear ma ho, anjaha ramotkon 
ma parentah-Ku, ai hubam pakon hubani ginomparmu do berehonon-Ku tanoh on bahen 
parbagiananmu, singgan ni Bah Mitsraim das hu Bah Eprat na bolon ai. Jasher 13:17-18 


Dob ai bingkat ma si Esau mulak hubani si Jakob, anjaha ibahen ma ganup na hinatahon 
ni si Nebayot, anak ni si Ismael ai; ibuat si Esau ma ganup habayakon na tading ni si Isak 
ai, tonduy, pinahan, pinahan pakon ugas-ugas ronsi haganup habayakon,: seng dong 
ibere hubani si Jakob, abangni ai: anjaha ipatunduk si Jakob ma ganup tanoh Kanaan, 
singgan ni bah Masir das hu bah Eufrat, gabe parbagiananni sadokah ni dokahni, pakon 
bani ginomparni pakon ginomparni ronsi sadokah ni dokahni. On do hata na sinuratkon 
ni si Jakob bani buku ai, sonon: Tanoh Kanaan pakon ganup huta ni halak Het, Hewi, 
Jebusi, Amori, Peresi pakon Gergasi, haganup bangsa na pitu ai, na i topi ni bah banggal 
ai Masir das hu bah Eprat. Jasher 47:24,27 


Jadi dob matei si Musa, nini Jahowa ma dompak si Josua, anak ni si Nun, “Bingkat ma ho, 
dipari ma Jordan hu tanoh, na dob Huberehon hubani halak Israel, ase bahenonmu 
halak Israel teanon ni tanoh. Ganup tanoh, na dob nidogeian ni tapak-tapak ni 
naheinima, maningon bennima do simadasi, singgan ni halimisan Libanon das hu bah 
banggal Perat, ai ma parbalogannima. Jaser 88:1-3 


po? 
Nini ma dompaksi, “Ahu do Jahowa, na mambobahon ho luar hun Ur, na 


i Kasdim, laho mamberehon bam tanoh ni halak Kanaan bahen 
bparbagiananmu ronsi sadokah ni dokahni: anjaha Ahu do gabe Naibata 
bam pakon bani ginomparmu i pudimu." Bani ari ai marpadan ma 
Jahowa hubani si Abram, nini ma, “Hubani ginomparmu do berehonon- 
Ku tanoh on, singgan ni Bah Masir das hu Bah Eprat na bolon ai, halak 
Keni, Kenisi, Kadmoni pakon Peresi. halak Refaim, Pakori, Hewi, Amori, 
Kanaan pakon halak Girgasi pakon halak Jebusi. Jubileum 14:7,18 


Anjaha berehonon-Ku do hubam pakon hubani ginomparmu i pudimu 
tanoh panginsolatanmu hinan, ai ma tanoh Kanaan, ase bahen 
parbagiananmu ronsi sadokah ni dokahni, anjaha Ahu ma gabe Naibata 
ni sidea. Jubileum 15:10 


Dob ai ningku ma dompak bapa si Jakob, “Marhitei ho siapkonon ni 
Jahowa do halak Kanaan, anjaha berehonon-Ni do tanoh ni sidea 
hubam pakon hubani ginomparmu i pudimu. Padan Levi 3:10 


Dob salpu ai poltak ma bani nasiam Tuhan in sandiri (Jesus Kristus), 
panondang hapintoron, anjaha mulak ma nasiam hu tanoh nasiam. 
Padan Sebulon 2:32 


Anjaha dob hurang anjaha otik nasiam, mulak ma nasiam, iakui 
nasiam ma Tuhan Naibata nasiam,: anjaha boanon-Ni do hanima 
mulak hu tanohnima, romban hubani idop ni uhur-Ni na banggal in. 
Padan Naftali 1:30 


